NETFLIXOVA SERIJA
Hej!
Stani!
Hej!
Pustite me!
Ozlijedit ćeš se. Miruj!
U čemu je problem? Nisam ništa učinio!
Zašto si onda bježao?
Bježao si jer znaš što si učinio.
Kvragu! Imate li nalog?
Recite mi. Imate li nalog?
Želiš vidjeti nalog?
Izgleda da si gledao policijske serije.
Prestani. Pričat ćemo u postaji.
Uhićenje je nezakonito bez naloga.
Ilegalno uhićenje? Nemate pojma o čemu pričate.
Ovo je hitno uhićenje.
Ovo je nužno hvatanje bjegunca.
Ne treba nam nalog u ovakvim situacijama. Jasno?
Čak i ako je hitno uhićenje,
članak 200-5 zakona o kaznenom postupku i dalje stoji.
„Prilikom uhićenja osumnjičenika,
policajac mora obavijestiti sumnjivca
o razlozima uhićenja, pravu na odvjetnika
i dati priliku da se opravda.”
To su Miranda prava. Zar to ne znate?
Dakle, nezakonito sam uhićen?
Policija je nezakonito uhitila građanina!
Snimate ovo, zar ne?
Objavite to na društvenim profilima.
Zašto prekidate policijsku dužnost?
Vi ste odvjetnica?
-Da. -Što?
Ja sam Woo Young-woo iz odvjetničke tvrtke Hanbada.
Isto je, neovisno kako čitate.
Kajak, neven, rotor, kuk, potop, Woo Young-woo.
-Detektivu Park, skini mu lisičine. -Što?
Skini mu lisičine!
U redu.
G. Yang Jeong-il.
Uhićeni ste.
Imate pravo na šutnju i odvjetnika.
Imate pravo da na sudu provjerite zakonitost uhićenja.
-Je li to sve? -Ne.
Niste mu rekli zbog čega je uhićen.
Kvazi-silovanje osobe s poteškoćama.
-Što? -Ozbiljno?
-Zaboga. -Kakvo smeće.
Prokleti gad
seksualno je napastovao ženu s mentalnim poteškoćama!
Je li to sve?
SLUČAJ 10 DRŽANJE ZA RUKE MOŽE PRIČEKATI
Što?
Zbilja ste došli.
Puno vam hvala.
Nemate pojma koliko sam preklinjao roditelje
da zaposle odvjetnicu Kajak Potop.
Slavna ste soba. Bili ste i u novinama!
Prva autistična odvjetnica Republike Koreje, Kajak Potop!
Zovem se Woo Young-woo.
Naravno, znam.
No iz nekog razloga želim vas zvati odvjetnica Kajak Potop.
Smijem li?
Ne. Zovite me odvjetnica Woo Young-woo.
U redu, Young-woo.
G. Yang Jeong-il.
Optuženi ste za kvazi-silovanje osobe s poteškoćama.
Znate li kolika je kazna za to?
Kazna za silovanje iznosi tri ili više godina zatvora,
no silovanje osobe s poteškoćama
nosi minimalno sedam godina ili doživotnu zatvorsku kaznu.
Ovo nije vrijeme za razgovore o kajacima i potopu.
Zar ne shvaćate koliko je ozbiljno?
Zbilja nisam učinio ništa loše.
Da, imao sam VV s LZY, ali silovanje?
Zar to ne uključuje udaranje, psovanje i upotrebu sile?
„LZY”?
„VV”?
Da.
Tako odmilja zovem Hye-yeong.
„LZY”.
„Luda Za Yang Jeong-ilom”.
A „VV” znači…
Znate.
Vruća večer.
Čak i ako je odmilja, zašto ste odabrali riječ „luda”
ako ima mentalne poteškoće?
I ona mene tako zove.
„LZH”.
„Lud za Hye-yeong.”
Što?
Zar ne bi trebalo biti „LZS” da bi se podudarali?
Žrtva se zove Shin Hye-yeong. Ili promijenite kako je zovete u „LZJ”…
Odvjetnice Woo.
Je li to zbilja važno?
Ne.
Hye-yeong i ja
volimo jedno drugo.
Napadač i žrtva?
Uopće se ne radi o tome.
Shvaćamo da joj niste prijetili ili je prisilili
na seksualne odnose.
To je i gđica Shin rekla tijekom policijske istrage.
No do seksualnog zločina može doći i bez upotrebe sile.
Kvazi-silovanje tipična je optužba.
U ovom slučaju,
zakon o posebnim slučajevima kažnjavanja…
Da! KSZ!
Znam što je to! Tužitelj ga uvijek spominje.
Stavak 4. članak 6 kaže:
„Osoba koja stupi u spolni odnos s drugom osobom
koja se ne može oduprijeti
zbog fizičkih ili mentalnih poteškoća može biti kažnjena.”
Tužitelj vjeruje da ste iskoristili
mentalne poteškoće gđice. Shin.
Nisam ništa iskoristio!
Nisam takva osoba!
Nagovorili ste gđicu Shin Hye-yeong da napravi karticu
i da plati troškove spoja koji su stajali milijune vona.
-Nije li to iskorištavanje? -Čujte.
Zaboga.
Hye-yeong je imućna.
Zato je platila svoj spoj s mlađim dečkom.
Je li to zločin?
Zašto ste u Eoulrimu ako nemate nikakvih poteškoća?
Udruga kaže da je
„okupljalište ljudi
s mentalnim i razvojnim teškoćama i autizmom.”
Imao sam dobre namjere.
Takve grupe trebaju volontere.
Bio sam član Eoulrima i upoznao sam Hye-yeong.
Bila je to ljubav na prvi pogled.
Zašto mi nitko ne vjeruje?
Jer Hye-yeong ima mentalnih poteškoća?
Volim osobu s poteškoćama.
Zar je teško povjerovati?
Tko je to rekao? Mi…
Ljudi s poteškoćama su dragi i nevini.
Zaslužuju biti voljeni.
Odvjetnica Kajak Potop to zna.
Zar ne?
Gdje ste našli ovako problematičan slučaj?
Na drugoj podzemnoj liniji.
Mogu zamisliti što se dogodilo.
Hvalisali ste se znanjem o nezakonitim uhićenjima i nalozima?
Zbilja jeste.
Zato kažu
da ne vrijedi drugima govoriti da ste odvjetnik.
U redu. Više neću ljudima davati do znanja da sam odvjetnica.
Seksualni napadi obično se događaju u privatnosti, zar ne?
Većinom je žrtvina izjava jedini dokaz.
Što tada trebamo učiniti da obranimo optuženika?
Pobiti žrtvinu izjavu.
No žrtva je osoba s mentalnim poteškoćama.
U tom slučaju,
žrtvina izjava vjerojatno nije specifična ni dosljedna.
Unatoč tim okolnostima,
svejedno morate pobiti vjerodostojnost žrtvine izjave.
To je neugodan dio ovog posla.
Što ako odbijemo ovaj slučaj?
Uštedjet će ako uposle manju tvrtku od naše.
To zvuči kao bolja opcija za roditelje g. Yanga.
Mislim da to nije loša ideja. Što vi kažete, odvjetnice Woo?
Ja…
Želim zastupati g. Yang Jeong-ila.
Zašto?
Možda govori istinu.
Vjeruješ tim glupostima?
Želim…
vjerovati.
Želim vjerovati da su on i gđica Shin
zbilja zaljubljeni.
Ako toliko želite vjerovati optuženiku,
trebali biste uzeti slučaj.
Nastavite sa slučajem.
U redu.
I vi, odvjetnice Choi.
Molim?
Znate da je lako postati emotivan kada želite vjerovati optuženom.
Pridružite se odvjetnici Woo i umirite je
da ne napravi grešku.
Molim vas.
Sjajno.
Reci mi detalje.
Uključujući zrak, svjetlost, oblake, brzinu vjetra, temperaturu i vlažnost.
Dakle…
Sviđaš mi se.
Toliko mi se sviđaš
da mi je…
zlo.
Zlo mu je jer mu se sviđaš!
Zovi doktora! Zovi hitnu!
Halo? Je li to hitna?
Što? Vi ste hitna za zaljubljene?
U redu.
No to je problem.
Sviđamo se jedno drugome.
Što sad?
Što si mu rekla kada ti je rekao da mu se sviđaš?
Pa…
Kajak, neven, rotor, kuk, potop, postaja Yeoksam.
Postaja Yeoksam.
Odvjetnice Woo!
Pobjegla si kada ti je rekao što osjeća?
Dobila je što je htjela i otišla.
Dobila je što je htjela i otišla. Voli, jedi…
U tom trenutku nisam bila prisebna.
Htjela sam se maknuti iz te situacije.
Bilo je nepristojno, zar ne?
Ne bih rekao nepristojno…
Samo čudno.
Zaboravi. Učini nešto prije nego što se sve pogorša.
Što da učinim?
Budi u vezi s Jun-hom.
Kako možeš ući u vezu s nekim samo zato što je rekao da mu se sviđaš?
Morate se prvo upoznati na nekoliko spojeva.
Kako se to radi?
Spojevi?
Nije komplicirano.
Odete na jelo, popijete čaj,
gledate filmove, pjevate na karaokama.
Radite ono što bi vam bilo zabavno.
Štošta možete raditi ako razmisliš.
Vidi ti njega.
Dlakavi, znaš puno o tome iako nemaš djevojku.
Ideš li na imaginarne spojeve?
Odsad pa nadalje živjet ću agresivnije.
Ako znaš dobrog dečka, upoznaj nas.
Jer ću ga osvojiti.
Nekoga ćeš agresivno osvojiti?
Meni je netko pao na pamet.
On je jako dobar.
Izvuče stolac, otvara vrata auta,
hoda s vanjske strane pločnika,
i nosi stvari.
Zbilja?
Mogu li te upoznati s prijateljicom?
-Što? -A ja?
Upoznaj i mene s nekim.
Ona je poput anđela na proljetnom suncu koja je nedavno rekla
da će agresivno osvojiti dobrog dečka.
Agresivna, osvojiti, dobar dečko, proljetno sunce, anđeo?
Zaboga, zvuči sjajno.
Hej, a ja?
Što je sa mnom?
Ti…
Hej.
Kad će se to dogoditi?
Moram na dijetu.
Prvo ja.
Pa…
SREDIŠNJI OKRUŽNI SUD SEULA
To je sve.
Obrana.
Dajte uvodnu izjavu.
Ispričavam se.
Može li me odvjetnica Kajak Potop zastupati?
Što?
Svi
bulje u nas.
Neće to moći raditi kada znaju da ste mi vi odvjetnica.
-Što? -Da. Optuženik ima pravo.
Odvjetnice Woo, dajte uvodnu izjavu.
Da ne bude suđenje među osobama s poteškoćama i bez njih.
Nećete dati uvodnu izjavu?
Ispričavam se. Počet ćemo.
Sjećate li se što sam rekao na prvom suđenju?
Započnite s time da imate autizam.
Imam poremećaj iz spektra autizma.
Da.
Ispričavam se ako zvučim nejasno ili moje radnje izgledaju čudno.
POROTA
Optuženi poriče krivnju.
Optuženi, g. Yang, i žrtva, gđica Shin,
u ljubavnoj su vezi
i sporazumno su stupili u spolne odnose.
-Što? -Laži!
-Sporazumne? -Vi to nazivate ljubavlju?
-Što to govorite? -Kakva glupost.
Zaboga.
Mir u sudnici!
Ne znate za bonton u sudnici?
G. Yang Jeong-il i gđica Shin Hye-yeong
služili su se aplikacijom Alkongdalkong koja je razvijena za parove.
Razgovarali su putem aplikacije 13. ožujka
i ovo je prijepis razgovora.
„LZH” je optuženikov nadimak, a znači „Lud za Shin Hye-yeong”,
a „LZY” je nadimak žrtve, „Luda za Yang Jeong-ilom”.
Šteta što si nisu dali iste nadimke na temelju prezimena ili imena.
Uglavnom,
pročitajte razgovor.
LZH: LZY, JESI LI SE NASPAVALA? JESI LI ZA KK I PV?
„KK I PV”?
„KK” su „karaoke”.
„PZV” je „piletina za večeru”. Obje su skraćenice.
„VV” je skraćenica za „vruću večer”, ili spolni odnos.
A „sarmy”?
„Sarmy”?
-Što? -Da.
Referirate se na „sramy”
nakon „ne znam”?
Tako je.
Ondje piše „sramy”?
Da, mislim da je to modifikacija glagola „sramiti se”.
Slične modifikacije bi bile „nezz” za „ne znam”.
To razumijem.
Ne morate objašnjavati.
Prema pisanoj izjavi gđice Shin, tužitelj tvrdi
da je 12. ožujka, dan prije tih poruka,
g. Yang Jeong-il napao gđicu Shin Hye-yeong.
No ovaj razgovor započinje s: „Jesi li se naspavala?”
i završava s: „Nedostaješ mi.”
Nalikuje li vam to na razgovor između silovatelja i žrtve?
Nije li ovo razgovor
između dvoje zaljubljenih ljudi?
Morate čitati između redaka!
To nije ljubav.
Taj žigolo je zaveo Hye-yeong
i odveo je na karaoke i jeo piletinu s njom!
Čak ju je odveo u motel!
Samo se zabavljao!
Što je danas svima?
Ako nastavite govorite bez dopuštenja,
bit ćete izbačeni.
Časni sude, to je žrtvina majka.
Nije smjela govoriti bez vašeg dopuštenja, ali…
Tako je taj gad izigrao moju kćer.
Sve tamo piše, ali što?
Ljubavni razgovor?
Kako se možete smatrati odvjetnicom ako ne vidite razliku?
Gospođo!
Rekao sam vam da šutite!
Sjednite.
Odvjetnica Woo.
Da, prošli put si mi rekao
da imaš neke informacije o njoj.
Da. Nije ništa.
Ma hajde. O čemu je riječ?
Tvoje lice govori suprotno.
Pa…
Netko je na Hanbadinoj oglasnoj ploči
napisao da je direktorica išla na faks s Wooinim ocem,
pa ju je zaposlila u Hanbadi.
To je to?
Što? Da.
Ništa o Tae Su-mi?
Tae Su-mi?
Odvjetnica Woo je navodno
Tae Su-mina kći.
Što?
Tko to kaže?
I dalje…
ti se sviđam?
Da.
Povrijedilo me je kada si onako otišla.
U redu.
Što se tiče toga…
Ispričavam se.
Ako ti se i dalje sviđam,
mogli bismo se bolje upoznati prije nego postanemo par.
Da, to zvuči kao dobra ideja.
Istraživala sam što se radi na spoju i napravih popis.
ŠTO RADITI NA SPOJU
Zaboga.
Ima puno toga.
-Da. -Pa…
Zar ovdje ne piše da te pratim kući?
Što?
Ne.
Zbilja?
Da to dodam?
Danas ću te otpratiti kući.
U redu.
Dodajmo to…
-U redu. -Idemo.
Pretpostavljam…
držanje za ruke dok te pratim kući nije na popisu, zar ne?
Ne. Čak i da to ondje piše, nije mi lako držati se za ruke.
Moj otac je često htio primiti moju ruku,
no nisam to mogla izdržati dulje od 57 sekundi.
Zbilja?
Što ako ti netko drži ruku dulje od 57 sekundi?
Želim pustiti ruku jer postane neizdrživo.
U redu, shvaćam.
Želiš li držati ruke,
iako traje samo 57 sekundi?
Jesi li sigurna?
Ne mogu.
U redu.
Žao mi je.
Ne, u redu je.
Onda ću te danas samo otpratiti kući.
Držanje ruku može pričekati.
„Držanje ruku može pričekati.”
Koji je stupanj žrtvinih mentalnih poteškoća?
Pa…
Gđica Shin Hye-yeong ima blagu mentalnu retardaciju i IQ od 65.
Uz obuku mogla bi imati normalan društven život i posao.
Ima razvojnu dob 13-godišnjakinje u šestom razredu.
Ovo je žrtvina izjava
koja je uzeta tijekom istrage.
Jeste li vidjeli ovo?
Koje je vaše stručno mišljenje o ovoj izjavi?
Smatram je vjerodostojnom.
Opisi okolnosti u vrijeme napada dovoljno su detaljni
i dosljedno je izrazila svoje misli i emocije.
Žrtvine misli i emocije?
Poput?
„Kad smo se počeli seksati, počela sam se osjećati loše.”
„Bojala sam se.”
„Mislila sam da ću se zamjeriti mami.”
Jasno se izražava.
Zašto se onda nije mogla oduprijeti optuženiku?
Ne moram spekulirati jer je razlog zapisan u izjavi.
„Rekla sam ne i on se uzrujao. Bio je na rubu suza.”
„Rekao je da to nije ljubav.”
Ljudi s mentalnim poteškoćama jako su ranjivi na nasilje
koji je rezultat prerušene afekcije.
Žrtva se vjerojatno bojala da će izgubiti taj odnos
ako odbije neželjeni seks.
Vrlo je vjerojatno da nije znala kako da ga uopće odbije.
Da, to je sve.
Odvjetnice, možete započeti s unakrsnim ispitivanjem.
Svjedokinjo.
Jeste li vidjeli razgovore između optuženika i gđice Shin?
Ne, nisam.
Prema navodima tužitelja,
optuženik je silovao gđicu Shin 13. ožujka.
Tog dana,
gđica Shin je optuženom rekla sljedeće.
Možete li pročitati podcrtane rečenice?
„Volim te, nedostaješ mi.”
„Već dugo čekam da mi se javiš.”
„Budimo uvijek zajedno.”
Takvi izrazi ljubavi
nisu prisutni samo u razgovoru 13. ožujka.
Razgovor između njih dvoje
prepun je iskaza ljubavi gđice Shin prema optuženiku
do dana kada je uhićen kada mu se više nije smjela obratiti.
Što mislite o ovome?
Mislim da je veoma…
tužno.
Molim?
Svi želimo ljubav i biti voljeni.
To vrijedi i za ljude s mentalnim poteškoćama.
Zapravo je želja još jača.
U većini slučajeva,
teže im je primiti ljubav koju žele od drugih.
Zar to ne vidite iz iskrenih iskaza ljubavi gđice Shin Hye-yeong?
Problem je u tomu što ljudi s poteškoćama
u brojnim situacijama krivo protumače
neiskrene pobude drugih ljudi kao iskrenu ljubav.
Ponekad nisu u stanju prepoznati
nepoćudne odnose.
U tom smislu, teško je reći može li gđica Shin Hye-yeong
donijeti razumnu odluku kada je u pitanju seks.
Upravo ste rekli da je izjava gđice Shin Hye-yeong detaljna i dosljedna.
No sada tvrdite
da ne može prepoznati nepoćudne odnose.
Mogla je dati vjerodostojnu pisanu izjavu,
ali ne može donijeti razumnu odluku kada je u pitanju seks.
Nije li to nejasna dijagnoza?
U kakvom je točno stanju gđica Shin?
Ja…
govorim o sposobnosti osobe da se zaštiti.
Sve može zavarati odnos
koji se ispostavi lažnim i završi nasiljem.
No većina se od toga može zaštititi.
I trude se izbjeći iste greške.
No drugačije je kada imate poteškoće kakve ima gđica Shin Hye-yeong.
Iako može dati razumne izjave o danoj situaciji,
nije se u stanju
obraniti od nepoćudnih nakana optuženika.
Mislim da moja dijagnoza nije proturječna.
Imate li što za reći?
Da.
Ali…
Hye-yeong!
Shin Hye-yeong!
Pa…
Sama sam kada odem u ŠZK.
Što radite sami?
Zaboga.
„ŠZK”?
Young-woo.
Čuo sam od tužiteljice da je Yang Jeong-il već ovo prije učinio.
Što?
Bio je pod istragom jer se viđao s drugom osobom
koja je imala mentalnih poteškoća.
Zbilja?
No nema ničega u njegovom dosjeu.
Tada to nije bio seksualni napad.
Potrošio je puno novaca s njezine kreditne kartice.
Yang Jeong-il joj je vratio novac
i zato je policija zatvorila istragu.
Kad se to dogodilo?
Nedavno. Prošle godine.
Pa…
Moram se sastati s g. Yang Jeong-ilom.
Je li to istina?
Pa, Young-woo…
Optuženiče.
Prestanite je zvati imenom.
To nije ugodno čuti.
Odvjetnice Woo…
Rekli ste da ste iskreno zaljubljeni u gđicu Shin Hye-yeong.
Rekli ste da je to bila ljubav na prvi pogled i da niste to očekivali.
Da, to je istina.
Volontirate po udrugama
za ljude s mentalnim poteškoćama da ih lakše možete zavarati?
Je li prošlogodišnji slučaj vaš prvi put?
Koliko je žrtava bilo prije gđice Shin?
Kako to mislite?
Kako to možete reći?
Ja nisam loša osoba!
Nema razloga da vas i dalje zastupam
ako se vi i gđica Shin zbilja ne volite.
Povlačim se.
Što? Odvjetnice Woo.
Odvjetnice Choi.
Slažem se s odvjetnicom Woo.
Hye-yeong i ja
zbilja volimo jedno drugo!
No prava ljubav ne mora biti ona prva.
Preklinjem vas.
Molim vas?
Molim vas, vjerujte mi.
Zbilja ćeš se povući sa slučaja g. Yang Jeong-ila?
Da, sutra ću razgovarati s odvjetnikom Jungom
i predati ostavku.
Razumijem.
Jesi li čuo da ljubavnici koji šetaju
šetalištem Deoksugung uvijek prekinu?
Ne. Zbilja to govore?
Da. U prošlosti su Seulski obiteljski i vrhovni sud
bili na sjevernoj strani Deoksugunga.
Ovuda su ljudi hodali kada su se išli razvesti. Otuda izreka.
Čekaj.
Zar ne bismo onda trebali stati?
Što?
Vjeruješ u to?
Nema znanstvenih dokaza.
Osim toga, obiteljski sud premješten je u Seocho-dong 1995.
a zatim u Yangjae-don 2012. s administrativnim sudom…
Jun-ho!
Ne mogu vjerovati da opet ovako nalijećem na tebe. Kakva slučajnost.
Da. Dugo se ne vidjesmo, Jun-ho.
Zaboga, pitao sam se kako si.
Kako ste svi?
Što?
Nije li ona…
Nanuri?
Rekoh ti da se ne radi o tome.
Ne?
Onda…
Na spoju sam.
Što?
Na spoju smo.
Šetamo Deoksugungom.
Radim s njom. Ona je odvjetnica Woo Young-woo.
Pozdravite je.
Bok, ja sam Woo Young-woo.
Isto je, neovisno kako čitate.
Kajak, neven, rotor, kuk, potop, Woo Young-woo.
U redu.
Zdravo.
PITAJ DOKTORE O MEDICINI, KONOBARE O KAVI
„LZY” je „Luda za Yang Jeong-ilom”.
„LZH” je „Lud za Shin Hye-yeong”.
„VV” je „vruća večer”.
„KSZ” je „kažnjavanje seksualnih zločina”.
„KK” je „karaoke”, „PZV” je „piletina za večeru?”
Odvjetnice Woo?
Što je onda „ŠZK”?
-„Škola za konobare”! -Molim?
Prema prijepisu razgovora,
gđica Shin je prije nekoliko mjeseci krenula u školu.
Rekla mi je da je sama kada je tamo.
Dakle…
Adresa škole je Jongno 3-ga
i tamo je ponedjeljkom, srijedom i petkom do 21 h.
Moramo odmah tamo. Samo ćemo tako vidjeti gđicu Shin.
Što? Odvjetnice Woo!
Čujemo se za neko piće uskoro.
Odvjetnice Woo!
Čekaj!
Idemo zajedno!
Gđice Shin Hye-yeong!
KUL ŠKOLA ZA KONOBARE
Gđice Shin, što ste mi htjeli reći?
Volim ga.
-Što? -Što?
Ne dajte da ode u zatvor.
U redu.
Mislite na g. Yang Jeong-ila?
Da.
U redu.
Ne želite da ode u zatvor?
Ne.
No dali ste izjavu da vas je seksualno zlostavljao.
-Nije to učinio! -Nije to učinio?
Mama me natjerala da to kažem.
Moja mama mrzi muškarce.
Misli da su svi gadovi.
Pa, g. Yang Jeong-il…
doima se kao žigolo i gad.
Da.
Što?
Znali ste da je takav?
Da.
I svejedno ga…
volite?
Da.
To nije dopušteno?
Pa…
Ne.
Nema ništa loše u tome.
Ne dajte da LZH ode u zatvor.
Molim vas.
Možete li ovo ponoviti sljedeći put na suđenju?
Da je žigolo i gad?
-Što? -Što?
Upravo ste rekli da ne želite da g. Yang ode u zatvor.
Da.
Želimo da to kažete na sudu
pred sucima.
U redu.
No što ako moja mama kaže da ne smijem?
Možete svjedočiti čak i ako vam mama kaže da ne smijete.
Vi ste odrasla osoba i imate 27 godina.
Možete donositi svoje odluke.
Kao što znate,
g. Yang je žigolo i gad.
On je loš dečko.
Da.
No čak i ljudi s poteškoćama
imaju tu slobodu da se zaljube u loše dečke.
Vi morate prosuditi jeste li doživjeli
ljubav ili seksualni napad.
Ne dopustite majci ili sudu
da donese odluku umjesto vas.
Zašto sve zanimaju moja plaća, predujmovi i štednja?
Nekoga je zanimao datum rođenja
da provjeri kompatibilnost znakova.
Drugi dečko je pitao što moj otac radi i stalno je pričao o njemu.
Zaboga.
Samo želim vezu s dobrim dečkom.
Zar previše tražim?
Mislim da svi dečki s kojima ideš na spojeve žele brak.
Zašto ne odeš u klub umjesto slijepih spojeva?
Ne želim ići u klub.
Klubovi su za seks za jednu noć.
Što ne valja s tim?
Živiš samo jednom. Izađi i uživaj.
Zaboravi, stigla sam. Moram ići.
Zdravo.
Sjedni.
Pa…
Drago mi je.
Ja sam Kim Min-boležljivi.
Boležljivi.
U redu.
Zdravo.
Ja sam Choi Su-yeon.
U redu.
Rekla si da živiš blizu, zar ne?
Rezervirao sam stol ovdje jer je blizu.
Živim u Bundangu. Radim u blizini.
U redu.
Pa…
Mora da tamo ima dobrog kruha.
-Što? -Bun i dang.
Bun…
Da.
Bun, dang?
Bundang.
Pa…
Pogledajmo jelovnik.
Da, naravno.
Zaboga, imaju salatu s citrusima.
Nadam se da unutra nema Rusa.
Uzet ću
pizzu s ribancem, ali bez ribe.
Što kažeš na bananu za desert?
Bananu.
Ne pričam o onoj u gaćama.
U redu.
Zaboga.
Čula sam da kuhaš, a ti zbijaš šale o hrani.
Zbilja?
Profesionalna deformacija. Nisam ni primijetio.
Mislim da ću ja stoga
uzeti jastoga.
Javi se.
Ne, u redu je. Nazvat ću ih poslije.
Ne, slobodno se javi.
Zbilja?
Halo?
Dlakavi, želim suyuk. Kako ga ti praviš?
O čemu pričaš? Poklopi! Zauzet sam!
Ne, ja nisam zauzeta.
Čekaj. Ide lovor i što još?
Gochujang?
Zašto bi stavila gochujang u suyuk?
Ispričavam se. Zaposlenica.
Što? Kuća gori?
Dolazim. Sredit ću to!
Ispričavam se. Kuća mi gori. Moram ići.
Znam da si uzeo slobodnu večer radi mene. Žao mi je.
Zašto ideš tamo ako gori?
Sjetila sam se. Ssamjang!
Nije?
Dlakavi, slušaš li me?
Da.
Mislim da me je otpilila.
Što? Već?
Što si učinio da te je odmah otpilila?
Jesi li prdnuo?
Ne znam.
Zašto me je otpilila? Pa nismo u pilani.
Koji vrag…
Halo?
-Spremi se. Idemo u klub. -Što?
Rekla si da se živi samo jednom.
Idemo van uživati!
Podivljajmo večeras!
Kakvog dečka želiš?
Reci nam. Kakav je to „dobar dečko”?
Ne tražim puno.
Treba biti dovoljno visok.
U redu.
Sa širokim ramenima.
Ramena su važna.
Lijep osmijeh i…
On?
Već te neko vrijeme gleda.
Mene?
-Što? -Hej, dolazi. Idemo.
Hej!
Glazba je danas dobra, zar ne?
Da.
Glazba.
Da.
Hvala vam što me niste napustili
i što me i dalje zastupate.
Što?
Ne činimo to zbog vas.
Činimo to zbog gđice Shin.
Zahvalite njoj, a ne nama.
Smrdiš na alkohol.
I nosiš istu odjeću kao jučer.
Tišina.
-Kako je bilo na spoju? -Nije upalilo.
Ustanite.
Možete sjesti.
Optuženiče.
Zatražili ste da gđica Shin Hye-yeong svjedoči.
Da, gđica Shin je izrazila želju da svjedoči pred sudom.
Časni sude. Uzmite u obzir da se radi o slučaju seksualnog napada
i da žrtvi neće biti lako svjedočiti pred optuženikom.
Molim vas da uklonite optuženog iz sudnice
da žrtva može svjedočiti.
Slažem se.
Optuženiče, bit ćete privremeno uklonjeni iz sudnice.
Gđice Shin Hye-yeong.
Priđite.
„Svečano prisežem
da ću govoriti istinu.”
„Ako ne budem govorila istinu,
odgovarat ću za krivokletstvo.”
Obrana može krenuti s ispitivanjem.
Želite da g. Yang bude kažnjen jer vas je spolno napastovao?
-Da. -Što?
Želite da g. Yang ode u zatvor?
Ne.
Zašto ne?
Jer ga volim.
Tvrdite da volite g. Yang Jeong-ila?
Da.
LZY i LZH
vole jedno drugo.
Jeste li pristali na spolni odnos do kojeg je došlo 12. ožujka
jer volite jedno drugo?
Da.
Tvrdite da to nije bio seksualni napad?
Da.
Tijekom policijske istrage,
zašto ste rekli da vas je g. Yang Jeong-il seksualno napastovao?
Pa…
Ne znam.
Je li vam vaša majka možda rekla da to učinite?
Prigovor. Navodi svjedokinju.
Odbijam.
Nastavite s ispitivanjem.
Je li vam vaša majka rekla da kažete da ste seksualno napastovani?
Ja samo…
Ne dajte da LZH ode u zatvor.
To je sve.
Tužiteljice, možete krenuti s ispitivanjem.
Gđice Shin Hye-yeong.
Rekli ste da volite g. Yang Jeong-ila, zar ne?
Da.
Što je ljubav?
Možete li to definirati?
Pa…
Definirati?
Pa…
Ljubav…
Prigovor!
Kakvo je to pitanje?
Svakomu bi bilo teško odgovoriti na tako apstraktno pitanje.
U redu, specificirat ću.
Gđice Shin, znate li što je spolni odnos?
Da.
Znate li što je seksualni napad?
Da.
Koja je razlika između to dvoje?
Po čemu se oni razlikuju?
Pa…
Odrasla osoba…
Pa…
Gđice Shin, postavit ću vam drugo pitanje.
Možete li otvoriti oči?
Kada ste 12. ožujka izašli
iz motela u kojem ste odsjeli s g. Yang Jeong-ilom,
otišli ste kući, zar ne?
Da.
Zatim ste otišli u svoju sobu
i toliko izgrebali lijevu ruku desnom rukom
da ste se ozlijedili.
Točno?
Da.
Ovo je fotografija ruke gđice Shin toga dana.
Zašto ste ovo učinili?
Pa…
Jer…
Bili ste pod stresom jer vas je optuženik tjerao na seks?
Prigovor!
Nastavili ste se samoozljeđivati
dok vaša majka to nije otkrila i odvela vas u bolnicu,
a to pokazuje kolikom vas je stresu izložio optuženik.
Prigovor!
Svjedokinja ima naviku grebati se po ruci.
Tužiteljica spekulira
da to radi zbog odnosa s optuženikom.
Tužiteljica ispituje svjedokinju
ili gura svoje spekulacije u prvi plan?
Mama, ne želim ovo.
Mama…
Hye-yeong.
Jesi li dobro?
Dođi.
U redu je.
Hej!
Imate autizam?
Što?
Mislite da znate kako se svaka osoba s poteškoćama osjeća?
Serete o slobodi ljubavi prema lošim dečkima?
Gospođo, smirite se. Ako imate što za reći, obratite se meni…
Znate što?
Moram zaštititi kćer od ovog svijeta.
Moram zaštititi svoje dijete od zlih gadova
koji je žele iskoristiti na svakom koraku
čim pomisle da je nevina!
Ne znate kakav je to osjećaj.
Ona ima pravo na ljubav?
Tko ste vi da pričate o autizmu i poteškoćama?
Je li njezina poteškoća ista kao vaša?
Nosite se sa svojim pokušajima empatiziranja.
Odvratno je. Jasno?
„Odvratno je. Jasno?”
Hej, Jun-ho. Želim upoznati djevojku s kojom se viđaš.
Zašto je ne pozoveš? Samo je ja nisam upoznao.
U redu, pozvat ću je drugi put.
Jesi li siguran u ovo?
Dobro razmisli, unatoč tomu što je ona odvjetnica.
-Kako to misliš? -Zaboravi na nas.
No možeš li reći roditeljima da se viđaš s takvom curom?
Kako to misliš „takvom”?
Što time želiš reći?
Hoću reći…
Iskreno, to je…
Znaš.
Što?
-Što? Reci. -Pa, nešto.
Hajde, što?
Znaš,
Jun-ho je oduvijek bio drag.
Jer je drag.
Mislim da idem kući.
Ne razumijem vas.
-Ne. -Ma hajde, sjedni.
-Pusti me. -U redu.
Bio sam u takvoj vezi.
Učinio sam to
i to nije ljubav.
-Što? -Izlaziš s jadnicom i želiš joj pomoći.
To nije ljubav.
To je…
sažaljenje.
Hej, prestani.
Jesi li pijan? Pijan je. Nazdravimo…
„Jadnica kojoj želiš pomoći”?
Tko je jadnica?
Hajde, tko je jadnica?
Hej!
-Prestani. -Pusti me!
Gade.
-Samo te čuvam. -Hej, dođi ovamo. Što si rekao?
-Što ti znaš, gade? -Gade!
-Dođi ovamo. -Pusti me.
-Pusti me. Dođi ovamo. -Pusti me.
-Ponovi to!
Alkohol je danas sladak.
Zbilja.
-Odvjetniče Kim. -Da?
Vi ste išli na faks s odvjetnicom Tae Su-mi iz Taesana?
Tae Su-mi?
Da, išli smo na isti faks.
Zbilja?
Čuo sam nevjerojatne glasine o njoj.
-Nevjerojatne glasine? -Da.
Čuo sam da odvjetnica Tae
ima još jedno dijete.
To.
Zaboga.
Da ima još jedno dijete?
Zaboga.
Znate za to?
To je samo glasina.
Zaboga.
Tae Su-mi je na faksu pauzirala godinu
jer je iznenada odlučila studirati u inozemstvu.
-U redu. -Ima imućnu obitelj,
pa nismo razbijali glavu gdje je.
No nešto nije imalo smisla.
Nije diplomirala
ili položila stručni ispit.
Samo je iznenada otišla studirati u inozemstvo.
Da.
Ljudi su počeli spekulirati
i tako je nastala ta glasina.
Ljudi i njihova mašta.
Ima dijete? Zaboga.
Odvjetniče Kim, sjećate li se…
koje je godine pauzirala studij?
Pogledajmo.
Pa…
Imao sam 24 godine i to je bilo prije mojeg vojnog roka…
Oko 1996.
To je onda bilo…
prije 26 godina, zar ne?
Zaboga, zar je 1996. bila prije 26 godina?
Da.
Isuse, vrijeme zbilja leti.
Da sam tada završio s Yeong-suk i imao dijete,
imalo bi 27 godina, zar ne?
Da.
Većina odvjetnica koje su došle ove godine u tvrtku tih su godina.
Zbilja?
Zaboga.
Prvo ću pročitati presudu porote.
Po točkama optužnice.
Troje od sedmero porotnika
proglašava optuženika krivim,
a četiri nedužnim, stoga, nije kriv.
-Apsurdno! -Nevjerojatno!
-Nije kriv? -Nema šanse!
To nema smisla.
-Nije kriv? -Ovo je apsurdno!
Tišina.
Sud
uistinu poštuje
presudu porote.
A sada službena presuda.
Ustanite.
U redu.
Službena presuda.
Optuženik…
je osuđen na dvije godine zatvora.
Optuženik mora
pohađati 40-satni program za seksualne napasnike.
-Informacije o optuženiku… -Young-woo.
…bit će dostupne tijekom pet godina.
Jesam li…
Optuženik…
-Idem u zatvor? -…ne može biti zaposlen…
-Da. -…u ustanovama
za osobe s poteškoćama.
Razlozi su sljedeći.
U ovom slučaju, optuženik je žrtvu poticao na nepoćudne radnje…
-Žrtva se nije mogla… -Hye-yeong.
…braniti zbog mentalnih poteškoća.
-Narav zločina je zgražajuća. -Hye-yeong.
Vrlo je vjerojatno da će biti kritizirana.
-Čini se… -Hye-yeong, zašto plačeš?
da se namjerno pridruživao udrugama za ljude s poteškoćama
-i autizmom. -Zašto plačeš? Kažnjen je.
Nakon zločina,
-žrtvine mentalne poteškoće… -Hye-yeong.
i tjeskoba značajno su se pogoršale,
i čini se da je žrtva zbog zločina
pretrpjela značajnu fizičku i mentalnu traumu.
Stan 607 na dnu.
Ondje živimo odvjetnik Kwon i ja.
U redu.
Dakle…
Min-woo je rekao
da će danas kasniti.
Želiš li nakratko ući?
Ne, umorna sam i želim ići kući.
U redu.
Onda idemo zajedno. Otpratit ću te kući.
Što?
To znači
da nema smisla da ja tebe pratim kući.
Ruta nije učinkovita.
Spojevi su takvi.
Nemaju značenja ni učinkovitosti.
Blesavi su.
Ako imaš poteškoće,
nije dovoljno
da ti se netko samo sviđa.
Čak i ako kažeš da je to ljubav,
drugi će to opovrgnuti
i reći da nije.
Govoriš o današnjem slučaju?
Nisam sigurna
govorim li o slučaju
ili o sebi.
Ako drugi kažu da to nije ljubav,
a ti kažeš da je ljubav,
onda je to ljubav.
Mene je…
teško voljeti.
Da.
Čini se da je tako.
No svejedno ćeš to učiniti?
Da.
Zar se zubi
inače sudaraju kod ljubljenja?
Ne?
Što bih onda trebala…
Pa…
Mislim…
da bi bilo bolje kada bi malo više otvorila usta.
I bilo bi bolje…
kada bi više zatvorila oči.
U redu.
Žao mi je, zatvoreni smo…
Mogu li ući?
Kako si mogla doći ovamo? Što ako te Young-woo vidi?
ODVJETNIČKA TVRTKA TAESAN BOSTONSKI URED
Taesan ima ured u Bostonu.
Idi onamo s Young-woo.
Young-woo radi u Hanbadi.
Kako joj možeš naređivati da ode ako uopće ne radi u Taesanu?
Gwang-ho.
Ovo si isplanirao s Han Seon-young?
Jeste li planirali
da se Young-woo zaposli u Hanbadi
da biste me uništili?
Svijet se ne okreće oko tebe.
Kakav plan?
Hanbada ju je zaposlila jer je Young-woo odlična.
Da.
Young-woo je odlična.
Zato ti ovo nudim.
Ovo je sjajna prilika da postane međunarodna odvjetnica.
Uvjeri je u to.
Omogućit ću joj sve da se može fokusirati na posao
dok je u SAD-u.
Ne pokušavaš je otjerati iz zemlje
da možeš postati ministrica pravosuđa?
Ima li Young-woo
liječnika ili savjetnika?
-Što? -Autistična je.
Imaš li profesionalca koji se brine o njoj?
Pružio sam joj sve potrebne terapije.
Dobro joj ide i bez toga.
Zbilja?
Ili to možda financijski ne možeš pokriti?
Nije prekasno da učiniš ono najbolje za nju.
Svjesnost o autizmu i terapija
puno su napredniji u SAD-u nego u Koreji.
Znaš li
koliko udruga za autiste postoji samo u Bostonu?
Ondje je mnogo
specijalista za autizam.
Young-woo je ovdje sama.
Zar ćeš cijeli život biti odgovoran za nju i pomagati joj?
Young-woo je moja kći.
Tko si ti da se sada miješaš i govoriš mi što da radim?
Nijednom se nisi pojavila i živjela si sebično.
I što sad?
Zbilja imaš obraza.
Ti se javljaš.
Zaboravio si na naše obećanje?
Rekao si da ćeš nestati
kada rodim Young-woo.
Zašto si prekršio to obećanje?
Pokušavaš se poslužiti s Young-woo
da mi se osvetiš?
Ili se radi o novcu?
Pokušavaš iskamčiti novac?
Hej!
Izlazi.
Izlazi!
ODVJETNIČKA TVRTKA TAESAN BOSTONSKI URED
Nedavno sam s dvoje ljudi
prikupio novac da kupimo listiće za lutriju.
Obećali smo si da ćemo podijeliti dobitak.
Zbilja mi treba 1,4 milijarde vona.
Novac se mora podijeliti nakon razvoda?
Prvi put neprestano razmišljam o nekome
i jako je čudno.
Prijevod titlova: Igor Glišić